मुम्बाइ , फेब्रुवारि 18 : मुंदांखा बलिउदनि हाथर्कि , फाउखुंगुर अक्शय कुमार बिथांआ थांनाय ब्रिहसिपथिबारखालि जम्मु आरो काश्मीर हादोरसानि पुलवामा जिल्लायाव पाकिस्तान हादोराव जोनोम मोन्नाय जाइस - इ - महामद उदखारि हान्जानि गाग्लोबनायाव भारतीनि रौनिया हान्जानि सीआरपीएफ दोलोनि सा 40 निबो बांसिन सोद्रोमाफोरनि मुंख्लं जालांनायखौ जोबोद दुखुमोन्नाय फोरमायो । जाय गाग्लोबनायाव थांनाय 5 बासोरनि गेजेराव बयनिख्रुयबो देरसिन गाग्लोबनाय । बे गाग्लोबनायखौ हादोरनाङैनो साफ्रोमबो दुखुमोन्नाय फोरमायदों । बेफोरखौ नोजोर होनानै अक्शय कुमार बिथांआ उदखारिनि गाग्लोबनायाव मुंख्लं जालांनाय नखरफोरनि थाखाय अनसुंथाय होनो गोसो गुदुं जानाय सुबुंफोरखौ उनसुंथाय होनो खावलायहरदों । खौरां मोन्नाय बादिब्ला बलिउदनि फाउखुंगुर अक्शय कुमार बिथांआ गावनो मुंख्लंनि नखरफोरनि थाखाय गासै 5 कौटी रां उनसुंथाय होनो सिगांबोयो । बिथांआ भारत सरकारनि नखर बिफान्नि मुंख्लंफोरनि मुङाव रां थुबुर खालामनाय मावफारिया बादियै " भारत की भीर " नि मुंआव अनसुंथाय होनो साखाफारा जायो । 51 बोसोर बैसोनि मुंदांखा फाउखुंगुर अक्शय कुमार बिथांआ गावनि टुयेटार एकाउनजों गावनि 30 मिलियन फलवारफोरखौ गुरैयै खावलायो । बिथांआ बुंदोंदि , " # Pulwama is something we cannot & will not forget . We're all angry & it's time to act . So act now , donate to the martyrs of Pulwama on bharatkeveer . gov . in . There's no better way to pay homage to them & show your support . This is the only official site , pls don't fall prey to fakes , " । फाउखुंगुर अमिटाव बच्चन बिथांआबो मुंख्लं जालांनाय नखरफ्रोमनोबो नखरसेआव 5 लाख खरै रांनि अनसुंथाय हरनो थिरांथा लायो । मुंख्लं जालांनाय सोद्रोमाफोरा गासै सा 49 आव बांलांबाय । अमिटाव बच्चान बिथांआबो गावनि टुयेटार एकाउनजों बुंदोंदि , " The number of the martyrs has gone up to 49 . . I'm contributive for currently 50 . . that's ₹2.5cr , " । फाउखुंगुर बिथांनि बुंथिगिरिआबो खौरां बिजोंआव मिथिहोयोदि " Yes , Mr . Amitabh Bachchan will give ₹5 lakh to each of the soldiers' families and is currently finding out the correct process to do so , " । सावथुन दिहुनगिरि रनि स्क्रिउवाला बिथांआबो गावनि सुबुं सावस्रिनि ( Social Media ) नि गेजेरजों बुङोदि , " थांनाय 2016 माइथायनि उरि उदखारिनि गाग्लोबनायाव मुंख्लं जालांनाय नखरफोरनो रांनि अनसुंथाय हरनायनि माखासे रांआ दानि पुलवामा गाग्लोबनायाव मुंख्लं जालांनाय नखरफोरनिसिम थांगोन " । मुंदांखा मेथाय रोजाबगिरि बादसा बिथांआबो सीआरपीएफ रौनिया हान्जानि बिसिफोरनि थाखाय CRPF Wives Welfare Association fund आव गासै 31.0000 लाख रांनि अनसुंखायखौ गावनि इन्सटाग्राम एकाउनजों फोसावो । बिथांआ बुंदोंदि , " What happened in Pulwama can neither be forgotten nor forgiven . But it's time to let our soldiers know that we stand with them . Many of the shaheed jawans have left their families without any earning sources . It is time to contribute and help their families , children and wives and parents . To show them that we all stand with them and assure them of a future full of opportunities . Please donate through various platforms available . Whatever amount you can . Remember , they protect us and keep us safe and they deserve every bit of help and support . Donate Karo , contribute karo . JAI HIND , " । फारसेथिं बार्ग क्रकेट गेलेगिरि भिरेन्डर सेवाग बिथांआबो बिर जोहोलावफोर मुंख्लं जालांनाय नखरफोराव थालांनाय गथ'गथायफोरनि फरायनायाव गोनां जानाय गासै रांखौ रुजुनगोन होन्ना समायखिरा लायो । बिथांआ बुंदोंदि , " Nothing we can do will be enough , but the least I can do is offer to take complete care of the education of the children of our brave CRPF jawans martyred in # Pulwama in my Sehwag International School @ SehwagSchool , Jhajjar . Saubhagya Hoga , " । बक्सिं गेलेगिरि , भिजेन्डर सिंह , जाय बिथांआ हारियाना पुलिसनि बिबानगिरि , बिथांआबो गावनि दान मोनसेनि मान दान बान्थाखौ पुलवामा गाग्लोबनायाव मुंख्लं जालांनाय बिर जोहोलावफोरनि मुंआव बिथांमोनि नखरफोराव अनसुंथाय हरनो साखाफारा जायो । बिथांआबो गावनि टुयेटार एकाउन्टआव लिरदोंदि , " I'm donating my one month's salary for the martyrs of # PulwamaTerrorAttack and want everyone to come forward and support the families . It is our moral duty to always standby them and make them feel proud of their sacrifices . Jai Hind , " । 
पुलवामा गाग्लोबनायाव रौनिया हान्जानि मुंख्लं जालांनाय नखरफोरनि थाखाय अक्सय कुमारआ 5 कौटी अनसुंथाय होगोन